ดิฉันอายุ31 ปจด มาปกติทุกเดือน ล่าสุดที่มีคือ14-18 ก.ค(รวมวันที่เริ่มมีเลือดออกมาเล็กน้อย ) ดิฉันมีพสพ.กับสามีวันที่5 กับ10แบบไม่ป้องกัน แต่ปจด. ควรจะมาสักวันที่11-15 กลายเป็นว่า ข่วงวันที่13 มีอาการปวดท้องเล็กน้อย เหมือนช่องคลอดชื้นๆ แต่เอาทิชชู่แตะจะมีสีน้ำตาลติดมานิดหน่อย บางทีแทบไม่เห็นเลย จนถึงวันนี้วันที่19ยังมีรอยสีน้ำตาลเหมือนเดิม จะเป็นอันตรายไหมคะ มีโอกาสตั้งครรภ์บ้างไหม
สวัสดีค่ะ หากประจำเดือนมาวันที่ 14-18 ก.ค. การมีเพศสัมพันธ์ในวันที่ 5 ส.ค. ถือว่าไม่ใช่ระยะปลอดภัย โอกาสที่จะตั้งครรภ์นั้นมีได้ ดังนั้น หากประจำเดือนมาผิดปกติ คือมีแค่เลือดสีน้ำตาลออกมา แนะนำควรลองตรวจหาการตั้งครรภ์ดูก่อน หากตรวจพบการตั้งครรภ์ และยังคงมีเลือดสีน้ำตาลออกมา ควรรีบไปพบสูติ-นรีแพทย์เพื่อตรวจหาสาเหตุ เช่น เป็นแท้งคุกคาม ท้องนอกมดลูก เป็นต้นแต่หากตรวจไม่พบการตั้งครรภ์ เลือดสีน้ำตาลที่ออกมา อาจเกิดจากสาเหตุอื่นๆ เช่น มีการติดเชื้อในช่องคลอด มีมดลูกอักเสบ การผลิตฮอร์โมนของรังไข่ผิดปกติ ผลข้างเคียงจากการใช้ยาฮอร์โมนต่างๆ เป็นต้น แนะนำให้สังเกตอาการไปก่อน หากยังคงมีเลือดสีน้ำตาลออกมาตลอดต่อเนื่องนานหลายสัปดาห์ และประจำเดือนยังคงไม่มา ก็ควรไปพบแพทย์เพื่อตรวจหาสาเหตุค่ะ